CELEX: 32011R0868
Language: sk
Date: 2011-08-31 00:00:00
Title: Vykonávacie nariadenie Komisie (EÚ) č. 868/2011 z  31. augusta 2011 týkajúce sa povolenia prípravku Lactobacillus plantarum (DSM 21762) a prípravku Lactobacillus buchneri (DSM 22963) ako kŕmnych doplnkových látok pre všetky druhy zvierat  Text s významom pre EHP

1.9.2011   
            
            
               SK
            
            
               Úradný vestník Európskej únie
            
            
               L 226/2
            
         VYKONÁVACIE NARIADENIE KOMISIE (EÚ) č. 868/2011
   z 31. augusta 2011
   týkajúce sa povolenia prípravku Lactobacillus plantarum (DSM 21762) a prípravku Lactobacillus buchneri (DSM 22963) ako kŕmnych doplnkových látok pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy na udeľovanie takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 sa predložili žiadosti o povolenie prípravku Lactobacillus plantarum (DSM 21762) a prípravku Lactobacillus buchneri (DSM 22963). K týmto žiadostiam boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosti sa týkajú povolenia prípravku Lactobacillus plantarum (DSM 21762) a prípravku Lactobacillus buchneri (DSM 22963) ako kŕmnych doplnkových látok pre všetky druhy zvierat so zaradením do kategórie doplnkových látok „technologické doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku z 15. marca 2011 (2) k záveru, že Lactobacillus plantarum (DSM 21762) nemá nepriaznivý účinok na zdravie zvierat, zdravie ľudí, ani na životné prostredie, a že tento prípravok má potenciál zlepšiť produkciu siláže zo všetkých objemových krmív prostredníctvom zníženia pH a zvýšenia konzervácie suchej hmoty. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy kŕmnych doplnkových látok v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (5)
            
            
               Úrad dospel vo svojom stanovisku zo 7. apríla 2011 (3) k záveru, že Lactobacillus buchneri (DSM 22963) nemá nepriaznivý účinok na zdravie zvierat, zdravie ľudí, ani na životné prostredie, a že tento prípravok má potenciál zlepšiť produkciu siláže prostredníctvom zvýšenia produkcie kyseliny octovej. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy kŕmnych doplnkových látok v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (6)
            
            
               Z posúdenia prípravku Lactobacillus plantarum (DSM 21762) a prípravku Lactobacillus buchneri (DSM 22963) vyplýva, že podmienky na udelenie povolenia uvedené v článku 5 nariadenia (ES) č. 1831/2003 sú splnené. Preto by sa používanie týchto prípravkov malo povoliť tak, ako sa uvádza v prílohe k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravky uvedené v prílohe, ktoré patria do kategórie doplnkových látok „technologické doplnkové látky“ a do funkčnej skupiny „doplnkové látky do siláže“, sa za podmienok stanovených v uvedenej prílohe povoľujú ako doplnkové látky vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. augusta 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (EFSA Journal) 2011; 9(3):2113.
   
      (3)  Vestník EFSA (EFSA Journal) 2011; 9(4):2138.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Ostatné ustanovenia
               
               
                  Koniec platnosti povolenia
               
            
                  CFU /kg organického materiálu
               
            
                  
                     Kategória technologických doplnkových látok. Funkčná skupina: doplnkové látky do siláže.
                  
               
            
                  1k2071
               
               
                  —
               
               
                  
                     Lactobacillus plantarum (DSM 21762)
               
               
                  
                               
                           
                           
                              
                                 Zloženie doplnkovej látky:
                              
                              Prípravok Lactobacillus plantarum (DSM 21762) obsahujúci najmenej 5 × 1011 CFU/g doplnkovej látky.
                           
                        
                               
                           
                           
                              
                                 Charakteristika účinnej látky:
                              
                              
                                 Lactobacillus plantarum (DSM 21762).
                           
                        
                               
                           
                           
                              
                                 Analytická metóda
                                  (1)
                              
                              
                                           
                                       
                                       
                                          Meranie: metódou platňového nanášania: EN 15787.
                                       
                                    
                                           
                                       
                                       
                                          Identifikácia: metóda gélovej elektroforézy s pulzným poľom (Pulsed Field Gel Electrophoresis – PFGE).
                                       
                                    
                        
               
                  Všetky druhy zvierat
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní a dobu skladovateľnosti.
                           
                        
                              2.
                           
                           
                              Minimálnu dávku doplnkovej látky možno upraviť, ak sa používa v kombinácii s inými mikroorganizmami ako doplnkovými látkami do siláže.
                           
                        
                              3.
                           
                           
                              Na účely bezpečnosti: pri manipulácii sa odporúča použitie ochrannej dýchacej masky a rukavíc.
                           
                        
               
                  21. septembra 2021
               
            
                  1k2072
               
               
                  —
               
               
                  
                     Lactobacillus buchneri (DSM 22963)
               
               
                  
                               
                           
                           
                              
                                 Zloženie doplnkovej látky:
                              
                              Prípravok Lactobacillus buchneri (DSM 22963) obsahujúci najmenej 5 × 1011 CFU/g doplnkovej látky.
                           
                        
                               
                           
                           
                              
                                 Charakteristika účinnej látky:
                              
                              
                                 Lactobacillus buchneri (DSM 22963).
                           
                        
                               
                           
                           
                              
                                 Analytická metóda
                                  (1)
                              
                              
                                           
                                       
                                       
                                          Meranie:
                                       
                                    
                                           
                                       
                                       
                                          metódou platňového nanášania: EN 15787.
                                       
                                    
                                           
                                       
                                       
                                          Identifikácia: metóda gélovej elektroforézy s pulzným poľom (Pulsed Field Gel Electrophoresis – PFGE).
                                       
                                    
                        
               
                  Všetky druhy zvierat
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní a dobu skladovateľnosti.
                           
                        
                              2.
                           
                           
                              Minimálnu dávku doplnkovej látky možno upraviť, ak sa používa v kombinácii s inými mikroorganizmami ako doplnkovými látkami do siláže.
                           
                        
                              3.
                           
                           
                              Na účely bezpečnosti: pri manipulácii sa odporúča použitie ochrannej dýchacej masky a rukavíc.
                           
                        
               
                  21. septembra 2021
               
            
         (1)  Podrobné informácie o analytických metódach sú k dispozícii na tejto internetovej stránke referenčného laboratória Spoločenstva: http://irmm.jrc.ec.europa.eu/EURLs/EURL_feed_additives/Pages/index.aspx.